เรียนฝากประชาสัมพันธ์ข่าว

**“เจนนิเฟอร์ คิ้ม – ใบเตย – ไชยา - เต๋า สมชาย”**

**เชื่อมือ “World Artists Thailand”**

**ตบเท้าเข้าร่วมสร้างความสนุกกับสุดยอดโชว์แห่งปี**

**“The Nightclub Concert” มั่นใจโปรดักชั่นจัดเต็ม**

หลังจากเปิดตัวซีรีส์คอนเสิร์ต **“The Nightclub Concert” (เดอะ ไนต์คลับ คอนเสิร์ต)** ที่รวบรวมเหล่าศิลปินรุ่นเก๋าฝีมือขั้นเทพทั้ง **“วงเดอะ พาเลซ, สาว สาว สาว, นันทิดา แก้วบัวสาย, นภ พรชำนิ”** มาโชว์ไลฟ์สตรีมสดส่งความสุขให้กับแฟนๆ ถึงบ้านในทุกวันอาทิตย์ตลอดเดือนพฤศจิกายน 2564 เป็นเจ้าแรกของวงการบันเทิงไทยแล้ว **“World Artists Thailand” (เวิลด์ อาร์ทิสต์ ไทยแลนด์)** ยังสร้างแรงสั่นสะเทือนวงการขึ้นอย่างต่อเนื่อง ด้วยการเปิดตัว 4 ศิลปินรับเชิญแห่งปี **“เจนนิเฟอร์ คิ้ม, ใบเตย อาร์สยาม, ไชยา มิตรชัย, เต๋า - สมชาย เข็มกลัด”** ที่จะมายกระดับความสุขบนเวทีให้สนุกสุดเกินขีดครั้งนี้

โดยทั้ง 4 ศิลปินรับเชิญแห่งปีล้วนมั่นใจในทีมผู้จัดที่ชื่ออาจจะเป็นน้องใหม่ แต่ฝีมือเก๋าในวงการอย่าง World Artists Thailand ที่นำทัพโดย **“คุณณัฐฏ์ฐพัฒฑุ์ ฉันทะนิธิ” (คุณณณ)** ครีเอเตอร์สุดเท่ฝีมือฉกาจ ผู้สร้างสรรค์คอนเสิร์ตดีๆ เก๋ๆ ที่ทุกคนประทับใจมากว่า 20 ปี ซึ่งนอกจากมานั่งแท่นบริหารในตำแหน่งกรรมการผู้จัดการแล้ว ยังรับหน้าที่ Show Director ผู้สร้างซีรีส์คอนเสิร์ตไลฟ์สตรีมสด ส่งตรงถึงหน้าจอของทุกคน ทุกบ้าน ในรูปแบบเต็มโชว์ โปรดักชั่นจัดเต็ม ทั้งแสง สี เสียง เสมือนนั่งชมอยู่ในฮอลล์คอนเสิร์ต เปิดปรากฏการณ์ใหม่ให้กับวงการบันเทิงไทยในครั้งนี้

**“เจนนิเฟอร์ คิ้ม”** เผยถึงความรู้สึกว่า *“รู้สึกเป็นเกียรติและดีใจมากที่ได้เป็นแขกรับเชิญของวงเดะพาเลซ เพราะเป็นครั้งแรกของการขึ้นเวทีคอนเสิร์ตที่จะได้เรียกทุกคนว่า “พี่” ได้อย่างเต็มปากเต็มคำเลย (หัวเราะ) งานนี้ไม่ห่วงอะไรเลยค่ะ เพราะเชื่อมั่นในตัวพี่ณณ และทีมงานที่พี่เค้าคัดมา มั่นใจได้เลยว่า โปรดักชั่น เวที แสง สี เสียง จัดเต็มมาอย่างแน่นอน มันคือสเกลเดียวกับคอนเสิร์ตดีๆ ที่เราเคยนั่งดูกันอยู่ในฮอลล์เลย ที่กล้าการันตีขนาดนี้ เพราะคอนเสิร์ตดีว่าไชน่าทาวน์ เมื่อปี 2562 ก็ฝีมือพี่ณณคนนี้เลยค่ะ”*

**“ใบเตย อาร์สยาม”** เผยต่อว่า *“โหยยย จะบอกว่าดีใจมากค่ะ เพราะว่าอย่างใบเตยเนี่ย ใบเตยแบบค่อนข้างแฮปปี้กับการทำงานกับคนดนตรีหลายๆ สไตล์ เพราะว่าเรารู้สึกว่าเราเป็นคนแบบหลากหลายอยู่แล้วในตัวเอง แล้วก็ชอบการร่วมงานกับทีมงานที่เปลี่ยนไปเสมอในชีวิต ดีใจมากที่ทีมงานเวิลด์ อาร์ทิสต์ฯ ติดต่อมา และยิ่งได้รู้ว่าทีมผู้จัดคือผู้ที่คร่ำหวอดอยู่ในวงการคอนเสิร์ตด้วยแล้ว ใบเตยก็ตอบรับทันทีเลยค่ะ เพราะว่าหนูอ่ะฟังเพลงพี่นภมาตั้งแต่จำความได้ ถ้าเริ่มแบบว่าฟังจริงจังแล้วชอบเลยเนี่ยก็คือประมาณ ม.1 แล้วค่ะ หนูมีเพลงนึงของพี่นภที่ชื่นชอบมากก็คือ เพลงเพื่อเธอ หนูชอบมาก ก็บอกกับตัวเองว่าถ้าแต่งงานหนูก็จะเปิดเพลงนี้ แล้วก็ได้เปิดจริงๆค่ะ เคยคิดไว้ด้วยค่ะ ว่าถ้ามีโอกาสได้ร่วมร้องเพลงกับพี่นภซักครั้งก็คงจะดี ซึ่งมันดีตั้งแต่ที่ได้รับการติดต่อมา แล้วก็จะดีมากขึ้นถ้าทุกคนได้มาฟังเพลงที่เตยจะร้องกับพี่นภค่ะ”*

**“ไชยา มิตรชัย”** เผยเพิ่มเติมว่า *“ผมขอบคุณมาก ขอบคุณครับ จริงๆ แล้วเนี่ยภูมิใจมาก แล้วก็ขอบพระคุณพี่ตู่มากจริงๆ ครับ เพราะว่าพี่ตู่เนี่ยคือไอดอล แล้วก็เป็นศิลปินในดวงใจอีกท่านหนึ่งของผมนะครับ พอได้รับติดต่อมา ผมรู้สึกว่ามาสิ มาสิ ต้องมา ยังไงก็คือต้องมานะครับ พี่ตู่และทีมเวิลด์ อาร์ทิสต์ฯ อุตส่าห์ให้เกียรติเราทั้งที ผมก็ตั้งใจมาแบบเต็มร้อยด้วยนะ ซึ่งร้อยนี้ผมก็ไม่รู้นะครับว่าจะมากหรือน้อยแค่ไหนสำหรับงานนี้ รู้เพียงแต่ว่าถ้ามาแล้วเนี่ย ผมจะต้องสร้างความสุข แล้วก็ไม่ทำให้พี่ตู่ และทีมงาน รวมทั้งแฟนๆ ของพี่ตู่ผิดหวังอย่างแน่นอนครับ ซึ่งการได้ร้องเพลงลูกกรุง และลูกทุ่งกับพี่ตู่ในครั้งนี้นะครับ ผมบอกให้เลยนะครับ ว่ากำไรอยู่กับคุณผู้ชมแน่ๆ”*

**“สมชาย เข็มกลัด”** ส่งท้ายแบบฝากให้คิดว่า *“รู้สึกเป็นเกียรติอย่างยิ่งนะครับ และตื่นเต้นมากๆ ครับ เอาจริง นี่เป็นครั้งแรกของผมเลยนะที่ได้เจอพี่ๆ สาว สาว สาว บนเวทีคอนเสิร์ตใหญ่แบบเต็มโชว์ โดยเฉพาะคอนเสิร์ตออนไลน์อย่างนี้ ผมว่ามันเป็นสิ่งที่ดีและเหมาะสมอย่างยิ่งกับสถานการณ์ในตอนนี้ ตอนแรกที่ทีมงานโทรมาคุย ผมยังถามเลยว่าจัดรูปแบบไหน ถ้าเป็นคอนเสิร์ตแบบออนกราวนด์แบบปกติที่เราเคยดูกันเนี่ย ผมบอกเลยว่าโหดนะ เพราะต่อให้คุณจัดได้ แต่จะมีใครกล้าออกมาดูมั๊ยล่ะ คุณมั่นใจแค่ไหนว่าจะปลอดภัย แต่พอพี่เค้าบอกว่ามันเป็นโชว์สดออนไลน์ ที่โปรดักชั่นจัดเต็มแบบออนกราวนด์ ผมนี่อยากจะเล่นซะพรุ่งนี้เลยครับ กลัวพี่เค้าเปลี่ยน....เปลี่ยนแขกรับเชิญ! (หัวเราะ)*

พบกับ **“เจนนิเฟอร์ คิ้ม”** ที่จะมาเพิ่มขีดความสุข และความสนุกให้แตะถึงขีดสุด ใน **“The Nightclub Concert Ep.1 The Palace....พาแดนซ์”** (เดอะ ไนต์คลับ คอนเสิร์ต อีพี หนึ่ง เดอะ พาเลซ พาแดนซ์) **วันอาทิตย์ที่ 7 พฤศจิกายน 2564**

พบกับ **“ใบเตย อาร์สยาม”** ที่จะมาเพิ่มอุณหภูมิบนเวทีที่อบอุ่น ของ **“นภ พรชำนิ”** ให้ร้อนแรงขึ้นหลายเท่าทวีคูณ ใน **“The Nightclub Concert Ep.2 นภ พรชำนิ By Request”** (เดอะ ไนต์คลับ คอนเสิร์ต อีพี สอง นภ พรชำนิ บาย รีเควส) **วันอาทิตย์ที่ 14 พฤศจิกายน 2564**

พบกับศิลปินนักร้องลูกทุ่ง และพระเอกลิเกขวัญใจแม่ยกตลอดกาล **“ไชยา มิตรชัย”** ที่จะมาโชว์ลีลาลูกคอ 8 ชั้น ร่วมถ่ายทอดบทเพลงลูกกรุง และลูกทุ่งไปกับ **“นันทิดา แก้วบัวสาย”** กับหลากหลายบทเพลงไพเราะใน **“The Nightclub Concert Ep.3 Nantida 60s”** (เดอะ ไนต์คลับ คอนเสิร์ต อีพี สาม นันทิดา ซิกตี้) **วันอาทิตย์ที่ 21 พฤศจิกายน 2564**

พบกับจิ๊กโก๋หนุ่มสุดเท่ สุดแมนเกินร้อย **“เต๋า-สมชาย เข็มกลัด”** ที่ไม่เพียงแค่มาสร้างความสนุกบนเวทีเท่านั้น แต่ยังนำความลับมาสร้างความปั่นป่วนวุ่ยวายให้กับ 3 สาวรุ่นพี่ที่รักมากอย่าง **“แอม-เสาวลักษณ์ ลีละบุตร, แหม่ม-พัชริดา วัฒนา, ปุ้ม-อรวรรณ เย็นพูนสุข”** ที่ความลับของทุกคนจะถูกเปิดเผยใน **“The Nightclub Concert Ep.4 สาว สาว สาว Threegether**” (เดอะ ไนต์คลับ คอนเสิร์ต อีพี สี่ สาว สาว สาว ทรีเกเตอร์) **วันอาทิตย์ที่ 28 พฤศจิกายน 2564**

**จำหน่ายบัตรพร้อมกันทั่วโลก…แล้ววันนี้**

**ทาง www.thaiticketmajor.com และทางเคาน์เตอร์เซอร์วิสไทยทิคเก็ตเมเจอร์ทุกสาขา**

**ราคาบัตรคอนเสิร์ต Ep. ละ 1,200 บาท**

**Exclusive Package 4 คอนเสิร์ต 4 Eps. เพียง 4,000 บาท รับชมได้ทั้ง 4 คอนเสิร์ต ตลอดเดือนพฤศจิกายน**

เปิดรับความสุขและความบันเทิงเหนือใคร ได้ที่

 bit.ly/WorldArtistsThailandLineOA  bit.ly/WorldArtistsThailandFB  bit.ly/WorldArtistsThailandIG

bit.ly/WorldArtistsThailandYT  bit.ly/WorldArtistsThailandTW bit.ly/WorldArtistsThailandTK

................................................................................................................................................................

รับชมความบันเทิงฉบับพรีวิว เปิดตัว 4 ศิลปินรับเชิญแห่งปี >> **The Nightclub Concert** **4 Guests Main Teaser**

<https://www.facebook.com/WorldArtistsThailand/videos/176526581318009>

<https://worldartiststhailand-my.sharepoint.com/:v:/p/baitong/Ef539qhvs-VKl1py1fKgho4BrULpY2CKC8Eh6sqniMPy5g?e=dhL9Lr>

**ขอขอบพระคุณที่กรุณาประชาสัมพันธ์ข่าวค่ะ**

**ฝ่ายประชาสัมพันธ์ World Artists Thailand**

ณัฏฐ์ฑิติณณ์ เฉลิมสุรกาญจน์ (น่อง) M: +66 92 935 5161 E: Norngsure@worldartiststhailand.com

สุพรรณิกา สว่างบุญ (ยุ้ย) M: +66 81 102 3889 E: Yui@worldartiststhailand.com